CELEX: 32018R2004
Language: hr
Date: 2018-12-17 00:00:00
Title: Uredba Vijeća (EU) 2018/2004 od 17. prosinca 2018. o izmjeni Uredbe (EU) 2016/44 o mjerama ograničavanja s obzirom na stanje u Libiji

18.12.2018   
               
               
                  HR
               
               
                  Službeni list Europske unije
               
               
                  L 322/12
               
            
         UREDBA VIJEĆA (EU) 2018/2004
         od 17. prosinca 2018.
         o izmjeni Uredbe (EU) 2016/44 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) 2016/44 (2) provode se mjere predviđene Odlukom (ZVSP) 2015/1333.
                  
               
                     (2)
                  
                  
                     Vijeće sigurnosti Ujedinjenih naroda (VSUN) donijelo je 5. studenoga 2018. Rezoluciju 2441 (2018) kojom se ponovno potvrđuje njegova čvrsta predanost suverenitetu, neovisnosti, teritorijalnoj cjelovitosti i nacionalnom jedinstvu Libije te utvrđuje da je stanje u Libiji i dalje prijetnja međunarodnom miru i sigurnosti. VSUN je odlučio uključiti nove primjere ponašanja koji odgovaraju kriterijima za uvrštenje na popis.
                  
               
                     (3)
                  
                  
                     Vijeće je 17. prosinca 2018. donijelo Odluku (ZVSP) 2018/2012 (3) kojom se Odluka (ZVSP) 2015/1333 mijenja kako bi se uzele u obzir izmjene iz Rezolucije VSUN-a 2441 (2018).
                  
               
                     (4)
                  
                  
                     Te mjere obuhvaćene su područjem primjene Ugovora i stoga je, osobito kako bi se osigurala njihova ujednačena primjena u svim državama članicama, potrebno regulatorno djelovanje na razini Unije.
                  
               
                     (5)
                  
                  
                     Uredbu (EU) 2016/44 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U članku 6. Uredbe (EU) 2016/44 stavak 1. zamjenjuje se sljedećim:
            
               
                  „1.   Prilog II. uključuje fizičke ili pravne osobe, subjekte i tijela koje su na popis uvrstili Vijeće sigurnosti ili Odbor za sankcije u skladu sa stavkom 22. RVSUN-a 1970 (2011), stavkom 19., 22. ili 23. RVSUN-a 1973 (2011), stavkom 4. RVSUN-a 2174 (2014), stavkom 11. RVSUN-a 2213 (2015), stavkom 11. RVSUN-a 2362 (2017) ili stavkom 11. RVSUN-a 2441 (2018).”.
               
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2018.
            
               
                  Za Vijeće
               
               
                  Predsjednica
               
               E. KÖSTINGER
            
         
         
            (1)  SL L 206, 1.8.2015., str. 34.
         
         
            (2)  Uredba Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (SL L 12, 19.1.2016., str. 1.).
         
            (3)  Odluka Vijeća (ZVSP) 2018/2012 od 17. prosinca 2018. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (vidjeti stranicu 51 ovoga Službenog lista ).